رواية راقية جدا. منتهى الرقى ان عايدة رغم علمها بان هدى هيا اللى طلبت من عمها ياخدها بعيد فضلت تحب هدى وتحترمها وتقدر حسن تربيتها ليها طول السنين اللى فاتت. ومنتهى الرقى ان هاشم رغم انه هيموت على عايده احترم وعده لامه قبل ماتموت وجه على نفسه وقبل انه يعيش ميت ولا انه يكسر الوعد ده. وان حسن يقرر يسافر لما يحس ان مراته مش مسامحاه .. وقبل مايسافر يسيبها تختار اذا كان يطلقها ولا هيا هتستناه لحد ماتصفى. اول مرة اقرا رواية يكون الناس فيها محترمين بالشكل ده . واحترامهم مش مثالى ودى حاجه عجبانى جدا برده. كلهم فى الاول وفى الاخر بشر .. ورغم نبلهم فى كل المواقف دى الا ان الكاتبة برده ابرزت عيوبهم .. عايده رغم كل الحب اللى جواها كانت بتتمنى تخون . وهدى رغم حسن معاملتها لعايده خافت على ابنها ورمت عايده اول ماحست بالخطر على هاشم منها . وحسن رغم حبه لدينا كان مهمل مع نجوى. كل الشخصيات كانت تركيبة بشرية مع شوية رقى اخلاقى رائع. واول مرة اقرأ رواية نهايتها مش سعيده واحبها واحس ان دى انسب نهاية للاحداث فعلا . بصراحة الاسلوب الادبى مش ساحر .. ومفيش تشبيهات او وصف خيالى .. بس رسم الشصيات مع بساطة الاسلوب كانو حلوين جدا :
reviews (hotels, books, movies, products and a few airlines)